**Ертегілер арқылы баланың тілін дамыту.**

Ұрпақ  тәрбиесінде  ең  тиімді тәрбие құралы ретінде ертегілер тілі жеңіл,  түсінуі оңай болғандықтан,  ертегілердің балаларға отансүйгіштік, еңбексүйгіштік, т.б. тәрбиелер беруде ғана емес, олардың тілін  дамытуда  да атқарар  қызметінің маңызы өте зор. Ертегілер балалардың ой-өрісін жетілдіріп, Отанын сүюге, елін қорғауға, өнерді игеруге, жалпы адамгершіліктік құндылықтарды бойына сіңіруге септігін тигізеді. Сонымен қатар баланың сөздік қорын да молайтуда қызметі өте зор. Ал сөздік қоры мол, тілі дамыған бала — үздік бала, себебі жоғарыда аталғандар — жақсы үлгілердің негізі. Ой өрісі дамып, сөздік қоры молайған баланың айтар ойы да, істер ісі де өнегелі болмақ.

Ертегіні әр түрлі әдіс –тәсілдерді қолдана отырып, балаға жеткізе білу керек. Ертегіні баяндай отырып, мұңаюға, шаттануға үйретеміз, оқиғаларымен  қызықтырып, ой-қиялын дамытамыз, оны баяндауға жетелеп, тілін дамытамыз, адамгершілікке, кішіпейілділіккке, қамқорлыққа тәрбиелейміз. Балалар жағымсыз кейіпкерлердің жаман әрекеттерінен бойларын аулақ ұстап, жақсылыққа құмартады.

   Мектепке дейінгі жасөспірім бала  тілін дамытуда сахналық қойылым   ерекше рөл атқарады. Сахналық  қойылым әр  балаға қуаныш,  ұмытылмас әсер сыйлайды,  оның көркемдік талғамын,  еліктеуі мен  қиялын дамытады.Балалар  рөлге енеді, көркемдік оқу әдісі, кейіпкер      бейнесін сомдауы, сөйлеу мәнері,  бет әлпетінің өзгеруі, қол қимылдары, дене бітімінің жағдайы мен жүріс тұрысы арқылы нақты бейнелер қалыптасады. Сөйлеу логикасы  мен дикциясын, дұрыс артикуляциясын  меңгере  біледі,  тілі дамиды.

    Мысалы,қазақ халқының «Шықбермес Шығайбай мен Алдар  Көсе»,  «Ауру арыстан»,   орыс  халқының    «Шалқан»,  француз жазушысы

Шарль Перроның «Қызыл телпек»  ертегілерін  сахналағанда  топ балалары  кейіпкерлердің  мінез-құлқын, іс-әрекеттерін  жасауға тырысты.

   Осы қойылымдар арқылы  ертегіге  деген қызығушылықтары  артып, ойлау  қабілеттері  дамып,  шығармашылық  жолға бір қадам  жасады.  Сонымен қатар балаларға ертегі  әңгімелеген  кезде  ертегілердегі  кейіпкердің  мінез-

құлқына,  дауыс  ырғағына,  қимылдарына балалардың назарын  аудартып,

бар ынтасымен тыңдауын  қадағалаймын. Ертегіні сахналай  отыра ең

 бастысы бала диалогтық  қарым-қатынастың не екенін, оны қалайша әсерлі жеткізу  керектігін ұғынды, нәтижесінде  мәнерлі жеткізе білді.

    Театр – бұл өмір.  Батыс Еуропаның көптеген елдерінде театрға қатысты  газет-журналдарды  әрбір жанұя жаздырып алдырып,  балаларын аптасына бір рет театрға апарады екен.  Себебі театр балаларды әсемдікке, мәдениеттілікке баулиды. Бұл,әрине,үлгі аларлық жағдай.

     Мектепке дейінгі бала тәрбиесінде  қуыршақ  театрының алатын орны ерекше. Балабақшаға театр келеді немесе балалар біз қуыршақ театрын тамашалаймыз дегенді естісе, балалар оны көргенше  тағатсыздана күтеді.Сондықтан балаларымның театрға деген қызығушылығын балабақшадағы  шағын ғана қуыршақ театры арқылы жүзеге асыруға болады.

     Мысалы, «Үйшік», «Шалқан», «Бауырсақ» т.б ертегілерін  балалар қуыршақтарды сөйлету  арқылы жүзеге асырып, өздерін үлкен театр сахнасында жүргендей сезінді. Әрбір қуыршақтың сөзін нақышына келтіртіп  дыбыстату арқылы мен оларды  таңғажайып  ертегі әлеміне сүңгіттім,   көңілдерін көтердім, балалардың  сөздік қоры молайды.